Өндүрүш ыры

Өндүрүш ыры, өндүрүш жолу — адамдар өндүрүштүк жанa жеке керектөөсүнө жумшоочу материал байлыктарды өндүрүүнүн тарыхый кальшка түшкөн ыгы (амалы); өндүргүч күчтөр менен өндүрүш мамилелеринин биримдиги. 

Өндүрүш ырынын бул эки жагы өз ара тыгыз байланышта. Бирок негизги роль өндүргүч күчтөргө таандык, анткени өндүрүш мамилелеринин мүнөзү ошол өндүргүч күчтөрдүн өнүгүү деңгээлине жараша аныкталат. Өндүргүч күчтөрдүн өнүгүш даражасы адамдын табиятка үстөмдүк кылуу даражасын да көрсөтөт. 

Коомдук турмушта Өндүрүш ыры аныктоочу орунга ээ, себеби материалдык тиричиликтин ыгы (жолу) жалпы эле коомдук тиричиликтин социалдык, саясий жанa рухий процесстерин кыймылга келтирет жанa теске салат. 

 Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.
Категория:Коом
Категория:Өндүрүш